Ստորին գոտին որմնախարիսխից հաշված վեցերորդ շարքի վրա ներկայացնում է ոճավորված տերևներով ալիքաձև զարդերի նեղ ժապավեն: Երկրորդ գոտին 7-9 շարքերի քարերի վրա հին և նոր կտակարանների, մասամբ էլ աշխարհիկ սյուժեներով մեծադիր հարթաքանդակների շարք է: Գոտու սյուժեները բազմազան են: Հին կտակարանների թեմաներից Հովհաննի ծով նետվելն ու հրաշքով ազատվելը, Դավիթն ու Գողիաթը, Սամսոնը, Ադամն ու Եվան: Սբ. Խաչ եկեղեցին հարուստ է կենդանական քանդակներով, որը խորհրդանշում է որսորդությունը: Ամբողջ հասակով ներկայացված են Արծրունյաց տոհմի 4 հերոս նախնիները իրենց տոհմանշաններով, զինանշաններով, պահպանիչ խորհրդանիշերով: